laion/Wikipedia-Exotic huggingface dataset:
לוקסמבורג במשחקים האולימפיים לנוער

לוקסמבורג משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לוקסמבורג משתתפת גם במשחקי החורף האולימפיים לנוער. לאורך השנים צברו ספורטאי הנוער הלוקסמבורגים מדליית כסף יחידה באופניים. יחד עם זאת, ההשתפות של ספורטאי הנוער הלוקסמבורגים היא סמלית. המשלחת הראשונה של לוקסמבורג למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בשני ענפי ספורט. ספורטאי המשלחת העפילו בענף השחייה לגמר במשחה 50 מטר בסגנון שחיית גב לנערות וסיימו במקום השישי. בענף האתלטיקה המשלחת לא הצליחה להעפיל לגמרים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. ספורטאי המשלחת הגיעו להישגים בענפים האתלטיקה עם העפלה לגמר בקפיצה לגובה בה היא דורגה במקום החמישי ובשחייה עם העפלה לגמר ודירוג במקום הרביעי במשחה 50 מטר בסגנון שחייה חופשית לנערות, במקום השישי במשחה 100 מטר בסגנון שחייה חופשית לנערות ובמקום התשיעי במשחה 800 מטר בסגנון שחייה חופשית לנערות. בענף הג'ודו ספורטאי המשלחת לא הגיעו להישגים משמעותיים. לוקסמבורג השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהתחרתה בענף הסקי אלפיני ודורגה לא במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה ספורטאי יחיד שהתחרה בענף הסקי אלפיני ודורג לא במקומות גבוהים אך גם לא במקומות האחרונים. לוקסמבורג במשחקים האולימפיים לוקסמבורג במשחקים הפאראלימפיים
חבריי טיגר ופו

חבריי טיגר ופו (באנגלית: My Friends Tigger & Pooh) היא סדרת הנפשה ממוחשבת אמריקאית לילדים, אשר מבוססת על ספר הילדים "פו הדב" מאת אלן אלכסנדר מילן. הסדרה נוצרה על ידי בובס גאנווי, הופקה על ידי Disney Television Animation והונפשה על ידי החברה Polygon Pictures היפנית. בריאן הולפלד, הנכלל ברשימת המפיקים בפועל והתסריטאים של הסדרה, זכה בפרס Humanitas Prize עבור עבודתו בה. הסדרה שודרה במקור בארצות הברית החל מ-12 במאי 2007 עד 9 באוקטובר 2010 ברצועת השידור פלייהאוס דיסני בערוץ דיסני, ולאחר מכן בשידורים חוזרים בערוץ דיסני ג'וניור. בישראל הסדרה שודרה בדיבוב עברי בין השנים 2009–2010 בערוץ הופ! ולאחר מכן בערוץ דיסני. לסדרה הופקו שלוש עונות ו-63 פרקים באורך 22 דקות. בהשראת הסדרה יוצרו שלל מוצרים הכוללים בובות וספרים, כמו כן הופקו שלושה סרטי טלוויזיה. הסדרה מתרחשת ביער ת"ק פרסאות, בו דרבי, אחותו הקטנה של כריסטופר רובין, יחד עם כלבה באסטר, פותרת תעלומות ויוצאת להרפתקאות יחד עם חבריה הטובים פו הדב וטיגר, ובשיתוף לאמפי, חזרזיר, רו, איור וארנבי. הדיבוב העברי בוים על ידי עמיחי בר טוב ואפרת ענבל, והופק על ידי אסנת סדן. בנוסף דיבבו בסדרה הדר שחף-מעיין וגילן שחף דמויות שונות. אתר האינטרנט הרשמי של חבריי טיגר ופו (באנגלית) "חבריי טיגר ופו", במסד הנתונים הקולנועיים IMDb (באנגלית) "חבריי טיגר ופו", באתר Rotten Tomatoes (באנגלית) "חבריי טיגר ופו", באתר Metacritic (באנגלית) "חבריי טיגר ופו", באתר דיסני+ סדרות (באנגלית) "חבריי טיגר ופו", במסד הנתונים הקולנועיים KinoPoisk (ברוסית) "חבריי טיגר ופו", במיזם "אישים" לתיעוד היצירה הישראלית Screenwriters lauded with Humanitas Prize, באתר Associated Press,‏ 17 בספטמבר 2008 נישאר הדיבוב המקורי בדיבוב העברי
פרדיננד קראפטיאן

פרדיננד קראפטיאן (בארמנית: Ֆերդինանդ Կարապետյանը; נולד ב-19 בדצמבר 1992) הוא ג'ודוקא ארמני המתחרה בקטגוריית המשקל עד 73 ק"ג, אלוף אירופה (2018). באפריל 2016, קראפטיאן זכה במדליה הראשונה שלו בתחרות בינלאומית לבוגרים, מדליית ארד בגראנד פרי סמסון בקטגוריית המשקל עד 66 ק"ג. בשנת 2017 הוא זכה במדליית ארד מטורניר 'European Open Minsk' ובשתי מדליות ארד בתחרויות מסוג 'European Cup' שנערכו אורנבורג ודוברובניק. בשנת 2018 עשה את הפריצה כאשר זכה באליפות אירופה ובשתי מדליות מתחרויות גראנד סלאם. בפברואר זכה במדליית ארד בגראנד סלאם דיסלדורף ובמרץ במדליית כסף בגראנד סלאם יקטרינבורג. ב-27 באפריל קראפטיאן השתתף באליפות אירופה שנערכה בתל אביב וזכה במדליית הזהב בקטגוריית המשקל עד 73 ק"ג כאשר ניצח את כל הקרבות באיפון. בקרב הראשון הוא ניצח את רגימנטס ריבינאס הליטאי, בשמינית הגמר ניצח את אוסקר פרטלסון האסטוני וברבע הגמר הוא ניצח את ארטם קומולה האוקראיני. בחצי הגמר ניצח את טומי מסיאס השוודי ובגמר גבר על אלוף אירופה המכהן הידאייט היידרוב האזרי שסירב ללחוץ את ידו בסיום הקרב. באולימפיאדת טוקיו 2020 הודח בסיבוב השני לאחר הפסד בווזארי לזנסאי סמאגולוב מקזחסטן. מקור: אליפות אירופה: תל אביב 2018: מדליית זהב בקטגוריית המשקל עד 73 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי סמסון 2016: מדליית ארד גראנד סלאם דיסלדורף 2018: מדליית ארד גראנד סלאם יקטרינבורג 2018: מדליית כסף גראנד פרי תל אביב 2020: מדליית כסף גראנד סלאם טשקנט 2021: מדליית ארד פרדיננד קראפטיאן, ברשת החברתית אינסטגרם פרדיננד קראפטיאן, באתר olympedia.org פרדיננד קראפטיאן, באתר איגוד הג'ודו העולמי פרדיננד קראפטיאן, באתר JudoInside.com מידע על הג'ודוקא באתר JudoInside.
ביל מולדין

ויליאם הנרי "ביל" מולדין (באנגלית: William Henry "Bill" Mauldin‏; 29 באוקטובר 1921 – 22 בינואר 2003) היה קריקטוריסט אמריקאי, שתיאר את הווי חיילי ארצות הברית בחזית אירופה במלחמת העולם השנייה. מולדין נולד במדינת ניו מקסיקו, בן למשפחת אנשי צבא. סבו היה איש משמר הרוכבים שנלחם באינדיאנים. אביו שירת כתותחן במלחמת העולם הראשונה. בצעירותו שאף מולדין להיות קריקטוריסט ולמד באקדמיה לאמנות יפה בשיקגו. בשנת 1940 התגייס לצבא ארצות הברית כאיש חיל הרגלים. הוא החל לפרסם קריקטורות בביטאון האוגדה שלו ולאחר מכן בעיתון חיילי ארצות הברית כוכבים ופסים. ציוריו הפכו למוכרים על ידי חיילי ארצות הברית שנלחמו בחזיתות אירופה במלחמת העולם השנייה והתפרסמו גם בעיתונות הארצית. בשנת 1943 השתתף מולדין בנחיתות לסיציליה ואיטליה ואף זכה לעיטור "לב הארגמן" על פציעתו בקרב. בציוריו ביטא מולדין את רוחו של החייל הפשוט (שכונה ה-GI) ולעג לקציני צבא הקבע שניסו להנהיג משטר של צחצוח ומשמעת לבוש בקרב המוני הלוחמים מגויסי החובה בעת המלחמה. מולדין יצר שתי דמויות של חיילים פשוטים "ווילי וג'ו" באמצעותם הביע את רעיונותיו. לאחר שמולדין לגלג בציוריו על הוראתו של הגנרל ג'ורג' פטון כי החיילים יהיו מגולחים ויענדו עניבות בכל עת, אפילו בקרב, זימן אותו הגנרל למשרדו ואיים להשליכו לכלא עקב ערעור המשמעת בצבא. המצביא העליון בחזית אירופה הגנרל דווייט אייזנהאואר (לימים נשיא ארצות הברית) הורה לפטון להניח את מולדין לנפשו מאחר שציוריו מעניקים ללוחמים מפלט ממצוקותיהם. ואכן, ציוריו של מולדין הפכו אותו לגיבור בעיני הלוחמים הפשוטים שחשו כי ציוריו עוזרים להם להתמודד עם מוראות המלחמה. עם סיום המלחמה בשנת 1945 זכה מולדין בפרס פוליצר על הקריקטורות שפרסם בעת המלחמה. מולדין שהיה אז בן 23 היה הצעיר מבין זוכי הפרס. מאותה עת היה מולדין לאחד מהקריקטוריסטים הידועים ביותר בארצות הברית. בשנת 1951 הופיע ספר ציוריו מהמלחמה "צבאו של מולדין". לאחר המלחמה הפך מולדין לקריקטוריסט פוליטי, בציוריו שהופיעו ברשת עיתונים ברחבי ארצות הברית, הוא תקף את הגזענות, את הקו קלוקס קלאן ואת המקארתיזם. בפרובינציות השמרניות לא נתקבלו הקריקטורות הללו באהדה והיה קושי בהפצתם באזורים אלה של העיתונים בהן הן הופיעו. מולדין נטש את ציור הקריקטורות לזמן מה והתרכז בכתיבת מאמרים וספרים ביניהם ספר על מלחמת קוריאה. בשנת 1956 התמודד מולדין בבחירות לקונגרס האמריקאי מטעם המפלגה הדמוקרטית באחד ממחוזות ניו יורק אך לא זכה בהתמודדות. מולדין חזר לצייר קריקטורות בשנת 1958 ובשנת 1959 זכה בשנית בפרס פוליצר. מולדין חזר פעמיים לצייר את "ווילי וג'ו", כשצייר קריקטורות לזכרו של הגנרל ג'ורג' מרשל כשנפטר בשנת 1959, ולזכרו של הגנרל עומר בראדלי כשנפטר בשנת 1981, אותם העריך מולדין כ"גנרלים של החיילים". בשנת 1963 לאחר רצח קנדי צייר מולדין קריקטורה בה מזיל פסלו של הנשיא אברהם לינקולן דמעה, כשראשו חפון בכפות ידיו, על מותו של ג'ון קנדי. קריקטורה זו הפכה להיות אחת הקריקטורות הידועות ביותר בהיסטוריה האמריקאית. ביל מולדין נפטר בשנת 2003. בימיו פרסם מולדין שנים עשר ספרים וקובצי קריקטורות. מדיה וקבצים בנושא ביל מולדין בוויקישיתוף ביל מולדין, באתר אנציקלופדיה בריטניקה (באנגלית) ביל מולדין, באתר "Find a Grave" (באנגלית) ביל מולדין, במסד הנתונים הקולנועיים IMDb (באנגלית) ביל מולדין, באתר AllMovie (באנגלית)
לסבופוביה

לסבופוביה הוא מונח ממדעי החברה המתאר פחד, רתיעה, דעה קדומה, בוז וסלידה מלסביות כפרטים, זוגות או כקבוצה. המונח הוא הלחם של המלים לסבית ופוביה, בדומה למונח הומופוביה, לסבופוביה אינה חרדה קלינית. אמונה זו מסווגת כהטרונורמטיביות המניחה לרוב כי הטרוסקסואליות היא הנטייה המינית הטבעית והנורמטיבית היחידה. לסביות נתקלות ביחס עוין לא רק מהטרוסקסואלים, אלא לעיתים גם מהומוסקסואלים, ביסקסואלים, נשים ולסביות. לסבופוביה באה לידי ביטוי לעיתים בגילויי אלימות ואף רצח. בימי הביניים נשים שנחשדו כלסביות לעיתים אף הועלו על המוקד. בציד מכשפות במהלך המאה ה-15 נטייה לסבית היוותה הוכחה כביכול להיותה של האישה מכשפה[דרוש מקור]. מקרה רצח שעורר הדים בימינו הוא הרצח והאונס המתקן של הכדורגלנית הדרום אפריקאית אודי סמליין אשר אירע ביוהנסבורג ב-28 באפריל 2008. הטרוסקסיזם התנגדות לזכויות להט"ב מדיה וקבצים בנושא לסבופוביה בוויקישיתוף ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
מן היסוד

"מן היסוד" היה חוג רעיוני שקם בשנת 1962 במפלגת השלטון בישראל של אותה עת, מפא"י, על רקע המחלוקת העזה שבין ראש ממשלת ישראל, דוד בן-גוריון, ובין שר הביטחון לשעבר פנחס לבון בעניין "הפרשה". חברי "מן היסוד" תמכו בלבון. בשנות ה-60 סערה מפא"י במיני פרשיות אשר במרכזן עמדו מאבקים דוריים ורעיוניים שונים. את שיאם של מאבקים אלו היוותה פרשת הדחת פנחס לבון ממשרד הביטחון בשנת 1954 ומראשות ההסתדרות בשנת 1961. סערות אלה הובילו בשנת 1962 להקמת חוג "מן היסוד", שמייסדיו היו לבון עצמו והפרופסורים נתן רוטנשטרייך ויהושע אריאלי, ועם חבריו נמנו גם שלמה אבינרי, שמואל אלמוג, הסופר עמוס עוז, חבר הכנסת יונה כסה והסוציולוגים דן הורוביץ ועובדיה שפירא. להצגת רעיונותיו פרסם החוג, החל מ-24 במאי 1962, דו-שבועון שאף שמו היה "מן היסוד", בעריכת העיתונאי לוי יצחק הירושלמי. חברי "מן היסוד" קראו להתחדשות רעיונית ולחזרה אל ערכי היסוד של תנועת העבודה, בין היתר באמצעות הגדלת עצמאותה של ההסתדרות תוך שמירת קשר מאוזן עם מוסדות המפלגה, חיזוק חברת העובדים, הגברת הדמוקרטיזציה במפא"י ואיחוד מפלגות הפועלים השונות. במפא"י הגבילו את פעילות "מן היסוד" בסניפי המפלגה, ואף ניסו להוציא את חבריה מהמפלגה. בשנת 1964 עמדו אנשי "מן היסוד" לפרוש ממפא"י. לעצירת צעד זה שלח ראש הממשלה, לוי אשכול, מכתב לראשי "מן היסוד" שבו קבע שאין תוקף להדחת לבון וקרא לחברי "מן היסוד" לשוב לפעילות סדירה במפא"י. בתגובה לכך הוביל בן-גוריון החלטה של מזכירות מפא"י שביטלה למעשה את המכתב. ב-7 בנובמבר 1964 החליטה קבוצת "מן היסוד" על פרישה ממפא"י וחבר הכנסת כסה הודיע על פרישה מסיעת מפא"י וביקש מוועדת הכנסת להכיר בסיעת יחיד שלו, שתיקרא בשם "מן היסוד". ב-22 בדצמבר 1964 החליטה ועדת הכנסת בהחלטת פשרה שלא להכיר בסיעה של כסה אולם לתת לו את כל הזכויות המוקנות על ידי תקנון הכנסת לסיעות. בשנת 1965 פרשו חברי "מן היסוד", ולבון בראשם, ממפא"י. באוקטובר 1966 ביטלו מוסדות מפא"י את תוקפה של הדחת לבון, ובעקבות זאת הצטמצה פעילות "מן היסוד", ובפברואר 1966 ביטאון התנועה חדל להופיע. בשנת 1967 החלה חזרת חברי "מן היסוד" למפא"י, ובאוגוסט 1968 צורף כסה ללשכת מפלגת העבודה. מן היסוד, באתר תנועת העבודה הישראלית "מן היסוד" (1962-1965), באתר פנחס לבון עמיר בר-אור, 'מן היסוד': נפתוליה של תנועה פוליטית-רעיונית, עיונים בתקומת ישראל 4, 1994 מיכאל קרן, 60 שנה ל"מן היסוד" - על התפישה האנכרוניסטית, באתר הארץ, 10 במאי 2022 מן היסוד [תשכ"ב-תשכ"ו], באתר תנועת העבודה הישראלית מן היסוד, באתר תנועת העבודה הישראלית מ. מייזלס, מכתב אשכול המבטל את הדחת לבון מנע פרישת "מן היסוד", מעריב, 3 במאי 1964 קבוצת "מן היסוד" יוצאת ממפא"י, דבר, 8 בנובמבר 1964. ערעור של י. פישר על הכרה בי. כסה כסיעת "מן היסוד", דבר, 18 בנובמבר 1964. כסה ייהנה מזכויות סיעה באופן חלקי, דבר, 23 בדצמבר 1964. משה הורביץ, מדוע חזרנו למפא"י, דבר, 7 באפריל 1967 צורפו 5 חברים חדשים ללשכת העבודה, דבר, 9 באוגוסט 1968.
עונת 2015/2016 בליגת העל בכדוריד

עונת 2015/2016 בליגת העל בכדוריד הייתה העונה ה-63 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלתה הפועל פתח תקווה. העונה הסדירה החלה ב-25 בספטמבר 2015 המחזור ה-22 הסתיים ב-14 במרץ 2016. העונה הסתיימה ב-13 במאי בניצחון של מכבי תל אביב בסיום מפגש שכלל 4 משחקים. זו הייתה האליפות השנייה בתולדות המועדון. הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל פתח תקווה ירדה ליגה. מ.כ. חולון ומכבי קריית מוצקין לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2016/2017 בליגת העל בכדוריד עלתה קבוצה בודדת. מידע מאתר מנהלת הליגה
ישראל באירוויזיון 2004

ישראל השתתפה באירוויזיון 2004 עם השיר להאמין בביצוע של דוד ד'אור בעיר איסטנבול, במדינת טורקיה. באותה שנה החליטה רשות השידור כי דוד ד'אור ייצג את ישראל בתחרות הזמר של האירוויזיון. קדם-אירוויזיון 2004 הייתה תחרות שירים שנועדה לבחור את השיר שייצג את ישראל בתחרות האירוויזיון 2004. בחירת השיר שייצג את ישראל באירוויזיון נעשתה במסגרת תחרות בין ארבעה שירים שאותם שר דוד ד'אור בקדם אירוויזיון, בערוץ הראשון, והנחתה מירב מילר. השיר שזכה בתחרות הוא השיר להאמין. 50% מהשיר מכיל מילים באנגלית וה-50% הנותרים בעברית. בקדם ליוו את ד'אור קרני פוסטל על צ'לו ואמיר גבירצמן על כלי נשיפה. רגע לפני שדוד ד'אור טס לתחרות האירוויזיון, הוחלט לשנות את הרכב זמרי הליווי: בוריס סולטנוב מ"כוכב נולד" ואסנת זאנו, שהשתתפה בעבר בקדם-אירוויזיון 1989, נשארו בישראל. במקומם טסו לאיסטנבול זמרות הליווי של צביקה פיק. ישראל הופיעה ה-5 בסדר ההופעה, אחרי לטביה ולפני אנדורה. בתום ההצבעה ישראל לא העפילה לגמר. ישראל באירוויזיון קדם-אירוויזיון אירוויזיון 2004 מדיה וקבצים בנושא ישראל באירוויזיון 2004 בוויקישיתוף קדם אירוויזיון 2004 באתר סטריאו ומונו קדם אירוויזיון 2004, סרטון באתר יוטיוב קדם אירוויזיון, באתר הפסטיבלים ישראל באירוויזיון 2004, סרטון באתר יוטיוב חצי גמר: ישראל 2004, באתר esc history אירופה לשלוש דקות - פרק 9, סרטון באתר יוטיוב מרב יודילוביץ', דוד ד'אור ייצג את ישראל באירוויזיון, באתר ynet, 13 בנובמבר 2003 והזוכה היא מירב מילר, באתר ynet, 26 בינואר 2004 מרב יודילוביץ', השיר "להאמין" ייצג את ישראל באירוויזיון, באתר ynet, 5 בפברואר 2004 מרב יודילוביץ', אירוויזיון 2004: בוריס בחוץ, באתר ynet, 19 באפריל 2004 Detailed voting results SF Detailed voting results GF
ישראל באירוויזיון 2003

ישראל השתתפה באירוויזיון 2003 עם השיר מילים לאהבה בביצוע של ליאור נרקיס בעיר ריגה, בירת לטביה. בחירת המבצע נעשתה באמצעות ועדה פנימית, שנבחרה על ידי רשות השידור והיא בחרה בליאור נרקיס לייצג את ישראל באירוויזיון, בין חברי הוועדה נמנו: דליה כהן-שמחה, נילי כרמל-יונתן, ראובן שלום, נעמי אטיאס, יצחק זוננשיין, יעקב מנדל, דניאל בן-כליף, ערן הדס, ז'וז'ו אבוטבול, יואב גינאי, מרגלית צנעני, שלווה ברטי, עזרא סולימאן ורועי שפיגל. בחירת השיר שייצג את ישראל באירוויזיון נעשתה באמצעות קדם-אירוויזיון 2003 ששודרה בערוץ הראשון ובו התקיימה תחרות בין ארבעה שירים שאותם שר ליאור נרקיס והנחתה עדן הראל. השיר מילים לאהבה נבחר לייצג את ישראל באירוויזיון. ישראל הופיעה ה-10 בסדר ההופעה, אחרי ספרד ולפני הולנד. בתום ההצבעה ישראל קיבלה 17 נקודות והגיעה למקום ה-19 מתוך 26 מדינות שהשתתפו. הצבעת הקהל הישראלי העניקה את ה-12 נקודות שלה לספרד. ישראל באירוויזיון קדם-אירוויזיון אירוויזיון 2003 ליאור נרקיס - מילים לאהבה, סרטון באתר יוטיוב ליאור נרקיס - ברך את העולם, סרטון באתר יוטיוב ליאור נרקיס - צ'ופי צ'ופי, סרטון באתר יוטיוב ליאור נרקיס - לא רוצה להיות כוכב, סרטון באתר יוטיוב קדם אירוויזיון, באתר הפסטיבלים קדם אירוויזיון 2003 באתר סטריאו ומונו ישראל באירוויזיון 2003, סרטון באתר יוטיוב Israel 2003, באתר esc history אירופה לשלוש דקות - פרק 9, סרטון באתר יוטיוב נועם שגב ומרב יודילוביץ', ליאור נרקיס לאירוויזיון, באתר ynet, 15 בנובמבר 2002 ליאור נרקיס ייצג את ישראל באירוויזיון, באתר וואלה, 16 בנובמבר 2002 הצופים יבחרו את השיר שיבצע ליאור נרקיס באירוויזיון, באתר וואלה, 17 בדצמבר 2002 עדן הראל תנחה את קדם האירוויזיון, באתר וואלה, 31 בדצמבר 2002 "מילים לאהבה" הוא השיר הזוכה בקדם, באתר ynet, 23 בינואר 2003 "מילים לאהבה" בדרך לאירוויזיון, באתר וואלה, 24 בינואר 2003 Detailed voting results
עונת 2016/2017 בליגת העל בכדוריד

עונת 2016/2017 בליגת העל בכדוריד הייתה העונה ה-64 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלתה הפועל פתח תקווה. העונה הסדירה החלה ב-23 בספטמבר 2016 המחזור ה-22 הסתיים ב-10 במרץ 2017. העונה הסתיימה ב-19 במאי בניצחון של מכבי ראשון לציון בסיום מפגש שכלל 3 משחקים. זו הייתה האליפות ה-14 בתולדות המועדון. הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון מכבי קריית מוצקין ירדה ליגה. אס"א תל אביב והפועל רמת גן לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2017/2018 בליגת העל בכדוריד עלתה קבוצה בודדת. אס"א תל אביב בסופו של דבר החליטה לרדת ליגה ביוזמתה. הפסד טכני לא נכלל בסיכום מידע מאתר מנהלת הליגה
מונקו במשחקים האולימפיים לנוער

מונקו משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מונקו משתתפת גם במשחקי החורף האולימפיים לנוער. מונקו לא השתתפה באולימפיאדת הנוער לוזאן (2020). לאורך השנים צברו ספורטאי הנוער ממונקו מדליית ארד יחידה בענף הבובסלי. ההשתפות של ספורטאי הנוער ממונקו היא סמלית. המשלחת הראשונה של מונקו למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט. ספורטאי המשלחת העפילו בענף הקפיצה למים לגמר בקפיצה ממקפצה גמישה מ-3 מטר נערות וסיימו במקום ה-12. בענפים טאקוונדו, שחייה ושיט המשלחת לא הצליחה להגיע להישגים משמעותיים. המשלחת לאולימפיאדת הנוער נאנג'ינג מנתה ספורטאי יחיד שהתחרה בענף הג'ודו ולא הגיעו להישג משמעותי. מונקו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שלושה ספורטאים שהתחרו בשני ענפי ספורט. המשלחת זכתה במדליית ארד בענף הבובסלי בתחרות הזוגות נערים. בענף הסקי אלפיני ספורטאי המשלחת לא דורגו במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה ספורטאי יחיד שהתחרה בענף הסקי אלפיני ודורג לא במקומות גבוהים אך גם לא במקומות האחרונים. מונקו במשחקים האולימפיים
קרייזלר וליאנט RV1

קרייזלר וליאנט RV1 (באנגלית: Chrysler Valiant RV1) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה מינואר 1962 ועד מרץ 1962. דגם ה"קרייזלר וליאנט RV1" היה הדגם הראשון מסדרת "Chrysler Valiant" (אנ') שייצרה "קרייזלר אוסטרליה". סך הכול יוצרו 1,008 יחידות. יוצרו 1,008 יחידות בתצורת סדאן - 4 דלתות בלבד 672 יחידות - בעלי תמסורת ידנית (דגם "RV1-2") 336 יחידות - בעלי תמסורת אוטומטית (דגם "RV1-4") תאוצה בין 0 - 100 קמ"ש היא 10.8 שניות "קרייזלר וליאנט RV1" "קרייזלר וליאנט RV1" "קרייזלר וליאנט RV1" "קרייזלר וליאנט RV1" "קרייזלר וליאנט RV1" "קרייזלר וליאנט RV1" "קרייזלר וליאנט RV1" "קרייזלר וליאנט RV1" - מבט לתא הנהג "קרייזלר וליאנט RV1" "קרייזלר וליאנט RV1" - מבט ללוח המחוונים (במיילים) "קרייזלר וליאנט RV1" - מבט למנוע 6 הצילינדרים קרייזלר פלימות' ואליאנט קרייזלר וליאנט SV1 קרייזלר וליאנט AP5 קרייזלר וליאנט AP6 קרייזלר וליאנט VE קרייזלר וליאנט VF קרייזלר וליאנט VG קרייזלר וליאנט VJ קרייזלר וליאנט צ'ארג'ר מדיה וקבצים בנושא קרייזלר וליאנט RV1 בוויקישיתוף "קרייזלר וליאנט RV1" uniquecarsandparts.com.au/car_info_chrysler_valiant_r_series "קרייזלר וליאנט RV1" - מפרט טכני ומידות catalog.com/make/chrysler_australia/valiant_australia_1gen_r_s-series/valiant_rv1_sedan/1962 Gavin Farmer, Great Ideas in Motion, 2010, page 414
מונטנגרו במשחקים האולימפיים לנוער

מונטנגרו משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). מונטנגרו משתתפת גם במשחקי החורף האולימפיים לנוער. עד כה, אף ספורטאי נוער ממונטנגרו לא זכה במדליה אולימפית לנוער. ההשתפות של ספורטאי הנוער ממונטנגרו היא סמלית. המשלחת הראשונה של מונטנגרו למשחקים האולימפיים לנוער הייתה לאולימפיאדת הנוער סינגפור. המשלחת כללה 22 ספורטאים שהתחרו בחמישה ענפי ספורט והייתה המשלחת הגדולה ביותר שמונטנגרו שלחה עד כה. נבחרת הנערים בכדורגל דורגה במקום הרביעי. ספורטאי המשלחת לא הצליחו להגיע להישגים משמעותיים בענפים ג'ודו, טאקוונדו, טניס ושחייה. המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפים. המשלחת הגיעה להישג בענף האתלטיקה עם העפלה לגמר זריקת דיסקוס לנערות בה דורגה במקום הרביעי. בענף הג'ודו המשלחת דורגה במקום החמישי בקטגוריית משקל עד 81 ק"ג נערים. ספורטאי המשלחת לא הגיעו להשגים בענפים טאקוונדו וטניס מונטנגרו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהתחרתה בענף הסקי אלפיני ולא דורגה במקומות גבוהים אך גם לא במקומות האחרונים. המשלחת לאולימפיאדת הנוער לילהאמר כללה שני ספורטאים שהתחרו בענף הסקי אלפיני ולא הצליחו להגיע להישגים משמעותיים. מונטנגרו במשחקים האולימפיים מונטנגרו במשחקים הפאראלימפיים
עונת 2017/2018 בליגת העל בכדוריד

עונת 2017/2018 בליגת העל בכדוריד הייתה העונה ה-65 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלתה הפועל קריית אונו. מכבי קריית מוצקין הייתה אמורה לרדת ליגה אך בסופו של דבר נותרה בעקבות התפרקות אס"א תל אביב. העונה הסדירה החלה ב-25 בספטמבר 2017 המחזור ה-22 הסתיים ב-28 במרץ 2018. העונה הסתיימה ב-11 במאי בניצחון של הפועל ראשון לציון בסיום מפגש שכלל 3 משחקים. זו הייתה האליפות ה-18 בתולדות המועדון. הקבוצות שסיימו את העונה במקומות 9-12 שיחקו בבית תחתון. הקבוצה שסיימה במקום האחרון הפועל קריית אונו ירדה ליגה. מכבי קריית מוצקין וא.כ. נס ציונה לאחר משחקי מבחן עם קבוצה של הליגה השנייה שרדו. במקום הקבוצה שירדה, לליגת העל לעונת 2018/2019 בליגת העל בכדוריד עלתה קבוצה בודדת. מידע מאתר מנהלת הליגה
אנדורה במשחקים האולימפיים לנוער

אנדורה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). אנדורה משתתפת גם במשחקי החורף האולימפיים לנוער. לאורך השנים צברו ספורטאי הנוער מאנדורה מדליית ארד יחידה בענף הסקי אלפיני. ההשתפות של ספורטאי הנוער מאנדורה היא סמלית. המשלחת הראשונה של אנדורה למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט. ספורטאי המשלחת לא הגיעו להישגים בענפים אתלטיקה, ג'ודו ושחייה. המשלחת לאולימפיאדת הנוער נאנג'ינג מנתה עשרה ספורטאים שהתחרו בשלושה ענפים. הנבחרת העפילה לרבע הגמר בתחרות הספרינט לנערות בענף הקאנו/קיאק. בענפים כדורסל ושחייה ספורטאי המשלחת לא הגיעו להישגים משמעותיים. אנדורה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ארבעה ספורטאים שהתחרו בשלושה ענפי ספורט. המשלחת זכתה במדליית ארד בענף הסקי אלפיני במסלול סופר G לנערים ודורגה במקום השמיני במסלול סלאלום לנערים. בענפים גלישת שלג וסקי בסגנון חופשי המשלחת לא הגיעה להישגים משמעותיים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. בניגוד לאולימפיאדת הנוער אינסברוק, המשלחת לא הגיעה להישגים בענף הסקי אלפיני ודורגה לא במקומות גבוהים אך גם לא במקומות האחרונים. ספורטאי המשלחת לא הגיעו להישגים גם בענף הסקי למרחקים. אנדורה במשחקים האולימפיים אנדורה במשחקים הפאראלימפיים
קרייזלר וליאנט AP5

קרייזלר וליאנט AP5 (באנגלית: Chrysler Valiant AP5) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין חודש מאי 1963 - פברואר 1965. דגם ה"קרייזלר וליאנט AP5" בתצורת סטיישן יוצר מנובמבר שנת 1963. סך הכול יוצרו 49,440 יחידות. 4 דלתות - סדאן 4 דלתות - Regal 5 דלתות - סטיישן "Valiant manual sedan (AP5-2)" "Valiant automatic sedan (AP5-4)" "Valiant Regal sedan (AP5-4H)" "Valiant Safari manual wagon (AP5-2W)" "Valiant Safari automatic wagon (AP5-4W)" "Valiant Regal Safari wagon (AP5-4WH)" (נכון לשנת 1963 - אוסטרליה) 2,440 דולר, 1,220 לירה שטרלינג (דגם סדאן, תמסורת ידנית) 2,690 דולר, 1,345 לירה שטרלינג (דגם סדאן, תמסורת אוטומטית) 2,990 דולר, 1,498 לירה שטרלינג (דגם Regal) "קרייזלר וליאנט AP5" דגם "Regal" "קרייזלר וליאנט AP5" דגם "Regal" "קרייזלר וליאנט AP5" "קרייזלר וליאנט AP5" דגם "sedan", שנת 1964 "קרייזלר וליאנט AP5" "קרייזלר וליאנט AP5" דגם "Regal" "קרייזלר וליאנט AP5" - מבט לתא הנהג "קרייזלר וליאנט AP5" דגם "Regal" "קרייזלר וליאנט AP5" - סטיישן "קרייזלר וליאנט AP5" דגם "sedan" - מבט לתא הנהג "קרייזלר וליאנט AP5" - סטיישן קרייזלר פלימות' ואליאנט קרייזלר וליאנט RV1 קרייזלר וליאנט SV1 קרייזלר וליאנט AP6 קרייזלר וליאנט VE קרייזלר וליאנט VF קרייזלר וליאנט VG קרייזלר וליאנט צ'ארג'ר מדיה וקבצים בנושא קרייזלר וליאנט AP5 בוויקישיתוף קרייזלר וליאנט AP5, סרטון באתר יוטיוב "קרייזלר וליאנט AP5" uniquecarsandparts.com.au/car_info_chrysler_valiant_ap5 "קרייזלר וליאנטAP5" marquenews.com.au/chrysler-valiant-ap5 דגמי קרייזלר וליאנט / ראו דגם "קרייזלר וליאנט AP5" valiant.org/ausval.html "קרייזלר וליאנט AP5" - מפרט טכני uniquecarsandparts.com.au/valiant_ap5_technical_specifications "קרייזלר וליאנט AP5" classiccars.pickles.com.au/cars/1963-chrysler-valiant-ap5